94. ΑΠΟΦΑΣΗ ΥΠΟΥΡΓΟΥ ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ Αριθ. 2643 της 25/29 Ιαν. 1999 (ΦΕΚ Β΄56) Ρύθμιση θεμάτων σχετικά με την εφαρμογή των διατάξεων του άρθρ. 213 του Π. Δ.410/95. Στην περίπτωση που το άθροισμα των μελών Διοικητικού Συμβουλίου συνδέσμου Δήμων ή Κοινοτήτων ή Δήμων και Κοινοτήτων, είναι, σύμφωνα με την διαδικασία της παρ. 2 έως 5 του άρθρ.207 του Π. Δ. 410/1995, άρτιος αριθμός, τότε στον αριθμό των μελών του Διοικητικού Συμβουλίου προστίθενται ένας αντιπρόσωπος από το Δήμο ή την Κοινότητα που ΄έχει το μεγαλύτερο υπόλοιπο πληθυσμού. Σε συνδέσμους δύο Δήμων ή Κοινοτήτων ή Δήμου και Κοινοτήτων στον άρτιο αριθμό των μελών του Διοικητικού Συμβουλίου προστίθενται ένας αντιπρόσωπος από το Δήμο ή την Κοινότητα που έχει το μεγαλύτερο πληθυσμό. 3.Α.α.93-94 Δημοτικός και Κοινοτικός Κώδικας

[Source: greek_legal_code_raptarchis | Tokens: 769]